Uppfært 14:15 Demókratar hafa opinberað tvær ákærur gegn Donald Trump , forseta Bandaríkjanna , fyrir embættisbrot . Hann er sakaður um að misnota vald sitt og að standa í vegi þingsins varðandi rannsókn fulltrúadeildarinnar Trump er gert að hafa beitt utanríkisstefnu Bandaríkjanna gagnvart Úkraínu með því markmiði að þvinga Volodymyr Zelensky , forseta Úkraínu til að tilkynna upphaf tveggja rannsókna sem myndu nýtast Trump í kosningunum á næsta ári . Sú viðleitni hafi staðið yfir um mánaða skeið og hafi verið stýrt af Rudy Giuliani , einkalögmanni Trump . Demókratar segja Trump hafa ógnað bæði heillindum kosninga í Bandaríkjunum og þjóðaröryggi en rannsókn hefur nú staðið yfir frá því að í ljós kom að Trump hafði haldið aftur af neyðaraðstoð til Úkraínu . Vitni og aðrir segja það hafa verið gert til að þrýsta á Volodymyr Zelensky , forseta Úkraínu . Trump hafði krafið Zelensky um að tilkynna opinberlega að hann ætlaði að hefja tvær rannsóknir sem myndu nýtast Trump fyrir kosningarnar á næsta ári . Á því byggir ákæran um að Trump hafi misnotað vald sitt . „ Hann ógnar lýðræði okkar og þjóðaröryggi , “ sagði Jerrold Nadler , formaður dómsmálanefndar fulltrúadeildarinnar . „ Næstu kosningar okkar eru í hættu . Þess vegna verðum við að bregðast við núna . “ Hvíta húsið hefur neitað að koma að ferlinu að nokkrum hætti . Þá hefur ríkisstjórnin meinað fjölda núverandi og fyrrverandi starfsmanna að bera vitni og neitað að afhenda gögn sem þingið hefur krafist . Á því byggir ákæran um að Trump hafi staðið í vegi þingsins . ? Demókratar vonast til þess að greiða atkvæði um ákærurnar fyrir jól . Eftir það færi málið fyrir öldungadeildina þar sem nokkurs konar réttarhöld færu fram . Þingmennirnir sjálfir yrðu í raun kviðdómendur og myndu hlusta á málflutning fylkinga . Þegar Nancy Pelosi , forseti fulltrúadeildar Bandaríkjaþings , var spurð í gær að því hvort nægilega margir þingmenn myndu kjósa að ákæra Trump , sagðist hún ekki vita það . Hver þingmaður Demókrataflokksins myndi greiða atkvæði eftir eigin samvisku . Lögmenn Demókrataflokksins og Repúblikanaflokksins svöruðu spurningum meðlimi dómsmálanefndar fulltrúadeildarinnar í gær varðandi rannsókn deildarinnar . Trump hefur lengi verið gramur vegna niðurstöðu bandarísku leyniþjónustunnar að rússnesk stjórnvöld hafi háð upplýsingastríð og framið tölvuinnbrot til að hjálpa honum til sigurs . Í stuttu máli sagt , eða eins stuttu máli og mögulegt er , þá hófst rannsókn fulltrúadeildarinnar eftir að í ljós kom að uppljóstrari hafði lagt fram formlega kvörtun vegna símtals Trump og Zelensky þann 25. júlí . Í millitíðinni birti Trump gróft eftirrit af símtali hans og Zelensky þar sem kom skýrt fram að þegar Zelensky talaði um að kaupa vopn af Bandaríkjunum , stöðvaði Trump hann og sagði : „ Þú verður samt að gera okkur greiða “ . Þá var aðstoðin afhent þann 11. september . Sjá einnig : Sluppu með naumindum við að verða við kröfum TrumpSkömmu eftir að rannsóknin hófst sagði Mulvaney á blaðamannafundi að Trump hafi haldið aftur af neyðaraðstoðinni til að þrýsta á yfirvöld Úkraínu . Hann gagnrýndi Bandaríkin þó harðlega fyrir að koma fram við Úkraínu sem peð í pólitískri skák .